אחותי כלה 
המבט נפגש וכולי נרגש,; אהבת רעים נמצאה.; פעימה חיסרה, מליבי זלגה,; ודמעה שברה הדממה.; ביקשתיה, אך לא קיבלתיה,; כי עזה כמוות אהבה.; מעבר לחופים, על הרי בשמים,; ראיתיך אחותי כלה.; לה כאן נשבעתי, כל חיי לזה ציפיתי,; בית נבנה לנו בארץ האבות.; אותה כאן קידשתי, אמונים רק לה שמרתי,; אושר מצאתי איתה לנצח נצחים.; בשמלת כלולות, עם שובל ארוך,; הנישא בידי מלאכים.; צעדה קלות, אלי לקול תשואות,; מסביבה זרחו כוכבים.; ביקשתיה וקיבלתיה,; כי עזה כמוות אהבה.; מעבר לצוקים, אי שם במרחקים,; עודה יושבת ומחכה.; מעבר לחופים, על הרי בשמים,; יושבים להם שני מלאכים.; פורטים על מיתרי הרקיע,; שרים ניגון תודה לאלוקים; 